ఇప్పటికే 200మందికి తాఖీదులుచెన్నై, నవంబరు 15 (ఆంధ్రజ్యోతి): పన్నుల ఎగవేత ద్వారా రూ. 1500 కోట్లు! రాజకీయాల్లో, వ్యాపారాల్లో, సినిమా, మీడియా రంగాల్లో  కొనసాగుతున్న శశికళ  కుటుంబసభ్యులు, బంధువుల  వద్ద లెక్కకురాని ఆస్తులు రూ. 30 వేల కోట్లు! ఇలా సాగిన ఆరు రోజుల ఐటీ అధికారుల మెగా సోదాల కలకలం శశికళను కలవరానికి గురి చేసినట్టు సమాచారం. వరుస సోదాలతో ఊపిరి తిప్పుకోకుండా చేసిన ఐటీ అధికారులు.. విచారణనూ అంతే ఊపుగా సాగిస్తున్నారు. మూడు రోజులుగా చెన్నై నుంగంబాక్కంలోని ఆదాయపు పన్నుల శాఖ కార్యాలయం.. విచారణ కేంద్రాన్ని తలపిస్తోంది. రెండు వందల మందికి ఇప్పటికే తాఖీలు అందినట్టు భావిస్తున్నారు. అయితే, శశికళను ఐటీ అధికారులు వేరుగా విచారించవచ్చునన్న వార్తలు తమిళనాడులో బలంగా వినిపిస్తున్నాయి. ఈ నేపథ్యంలో తాను ఉన్న బెంగళూరు జైలుకు న్యాయవాదులను పిలిపించుకొని మంగళవారం ఆమె మాట్లాడినట్టు సమాచారం.అశోక్, మూర్తిరావు, కృష్ణప్ప అనే లాయర్లు ఆమెను కలుసుకొన్నట్టు తెలిసింది. శశికళ వారి ద్వారా రెండు లేఖలను టీటీవీ దినకరన్, జయా టీవీ సీఈవో వివేక్లకు పంపినట్లు తెలిసింది. న్యాయవాదుల బృందాన్ని మీడియా పలకరించగా, మరో రెండ్రోజుల్లో ఇళవరసి కుమారుడు వివేక్ బెంగళూరు జైలుకు వచ్చి శశికళ, ఇళవరసిని కలుస్తారని, ఇందుకు అనుమతి కోరుతూ జైలు అధికారులకు వినతిపత్రం సమర్పించేందుకే తాము వచ్చినట్లు తెలిపారు. కాగా, శశికళ మరదలు ఇళవరసి కుమార్తెలు కృష్ణప్రియ, షకీలా ఐటీ అధికారుల ఎదుట విచారణకు హాజరయ్యారు. వీరిరువురిని రెండు గంటలకు పైగా ప్రశ్నించారు. తమ కుటుంబీకులపై సాగిన సోదాల వెనుక రాజకీయ దురుద్దేశం లేదనే తాను భావిస్తున్నానని... విచారణ అనంతరం కృష్ణప్రియ మీడియాకు తెలిపారు. దినకరన్ మద్దతుదారు, అన్నాడీఎంకే కర్ణాటకశాఖ నాయకుడు పుగళేంది, జయా టీవీ మేనేజర్ నటరాజన్లను కూడా ఐటీ అధికారులు పిలిపించారు.
ippatike 200mandiki taakheeduluchennai, navambaru 15 (aandhrajyoti): pannula egavetha dwara roo. 1500 kotlu! rajakeeyaallo, vyaapaaraallo, sinima, media rangaallo  konasaagutunna sasikala  kutumbasabhyulu, bandhuvula  vadda lekkakurani aastulu roo. 30 vela kotlu! ilaa saagina aaru rojula it adhikaarula mega sodaala kalakalam sasikalanu kalavaraaniki guri chesinattu samacharam. varusa sodalato oopiri tippukokunda chesina it adhikaarulu.. vichaarananuu anthe oopugaa saagistunnaaru. moodu rojulugaa chennai nungambaakkamloni aadaayapu pannula saakha kaaryaalayam.. vichaarana kendraanni talapistondi. rendu vandala mandiki ippatike taakheelu andinattu bhaavistunnaaru. ayithe, sasikalanu it adhikaarulu vaerugaa vichaarinchavachchunnanna vaartalu tamilanaadulo balangaa vinipistunnaayi. ee nepathyamlo taanu unna bengaluru jailuku nyaayavaadulanu pilipinchukoni mangalavaaram aame matladinattu samacharam.ashok, muurtiraavu, krishnappa ane laayarlu aamenu kalusukonnattu telisindi. sasikala vaari dwara rendu lekhalanu ttv dinakaran, jayaa tv seeeevo viveklaku pampinatlu telisindi. nyaayavaadula brundaanni media palakarinchagaa, maro rendrojullo ilavarasi kumarudu vivek bengaluru jailuku vachi sasikala, ilavarasini kalustaarani, induku anumati korutu jailu adhikaarulaku vinatipatram samarpinchenduke taamu vachinatlu telipaaru. kaga, sasikala maradalu ilavarasi kumaartelu krishnapriya, shakila it adhikaarula eduta vichaaranaku haajarayyaaru. veeriruvurini rendu gantalaku paiga prasninchaaru. tama kutumbeekulapai saagina sodaala venuka rajakeeya duruddesam ledane taanu bhaavistunnaanani... vichaarana anantaram krishnapriya mediaku telipaaru. dinakaran maddatudaaru, annadienke karnaatakasaakha nayakudu pugalendi, jayaa tv manager natarajanlanu kuudaa it adhikaarulu pilipinchaaru.